**VÁLLALKOZÁSI SZERZŐDÉS**

amely létrejött a Fővárosi Vízművek Zrt. által lefolytatott versenyeztetés eredményeként

egyrészről a **Fővárosi Településtisztasági és Környezetvédelmi Kft** (székhely: 1138 Budapest, Váci út 182; levelezési cí: 1211 Budapest, Nagy Duna sor 2. cégjegyzékszám: 01-09-466334 adószám: 12120497-2-41; képviseli: Antalné Lengyel Tímea ügyvezető igazgató) mint megrendelő, a továbbiakban mint a „Megrendelő”,

másrészről a(z) **…** (székhely: …..; cégjegyzékszám: …; adószám: …; képviseli: …..) mint vállalkozó, a továbbiakban mint a „Vállalkozó”

– a Megrendelő és a Vállalkozó a továbbiakban külön-külön úgy is mint „Fél”, vagy együttes említés esetén a „Felek” – között, az alulírott napon és helyen, az alábbi feltételek szerint:

1. **A szerződés tárgya**

A Megrendelő megrendeli, a Vállalkozó pedig elvállalja az **1. számú mellékletben meghatározott iroda konténer** gyártási**,** építési, szerelési munkák kivitelezését és a kapcsolódó feladatok elvégzését a jelen vállalkozási szerződésben és annak mellékleteiben (a továbbiakban mint a „Szerződés”) foglaltak, valamint a Megrendelő igényei szerint.

A Megrendelő ezúton nyilatkozik arról, hogy a kivitelezéshez szükséges pénzügyi fedezet rendelkezésére áll.

A Vállalkozó kijelenti és felel azért, hogy a Szerződés megkötése előtt mint szakvállalat saját felelősségére megvizsgálta a feladatot, és meggyőződött a munkavégzést, a szerződéses összeget és a határidők betartását befolyásoló összes körülményről, különös tekintettel a vonatkozó tervekre. A Vállalkozó kijelenti továbbá azt is, hogy a munkaterületet megismerte és azt a feladat elvállalásához szükséges mértékben megvizsgálta, a feladat végrehajtását zavaró, illetve a feladat teljesítésével összefüggő közlekedési, technikai és természeti körülményeket szakvállalattól elvárható gondossággal tanulmányozta és pontos tudomása van a kivitelezésnél irányadó jogszabályi és hatósági előírásokról, ebből adódóan többletköltség elszámolására nem tarthat igényt.

A Megrendelő a munka elvégzéséhez anyagot nem biztosít

A Vállalkozó tudomásul veszi, hogy a Szerződésben meghatározott feladatok szerződésszerű teljesítéséhez a Megrendelőnek kiemelt érdeke fűződik.

A Szerződés tárgya nem olyan építési hatósági engedély-köteles vagy építési hatósági tudomásulvételi eljáráshoz kötött építési-szerelési és egyéb szerelési munka, amely ingatlan létrehozatalára, bővítésére, átalakítására vagy egyéb megváltoztatására – ideértve az ingatlan bontással történő megszüntetését is – irányul.

1. **A Szerződés részét képező további dokumentumok**

A Felek megállapodnak, hogy az alábbi dokumentumok a Szerződés elválaszthatatlan részét képezik:

* 1. számú melléklet: Műszaki leírás

A versenyeztetési eljárás iratanyaga (ajánlati felhívás, ajánlati dokumentáció, adott esetben kiegészítő tájékoztatások, adott esetben hiánypótlási felhívás és hiánypótlások, adott esetben felvilágosítás kérések és arra adott válaszok) – annak csatolása nélkül is – a Szerződés elválaszthatatlan részét képezi.

1. **A Szerződés teljesítése, határidők**
2. A munkálatok kezdési időpontja: Szerződés aláírásának napja
3. Részteljesítési határidő és a részteljesítés műszaki tartalma (ha van): A Megrendelő részteljesítést nem fogad el.
4. Befejezési véghatáridő: 2021.12. 17.
5. A teljesítés helye: FTSZV Kft szerviz műhely – ÁTI-Sziget Ipari Park területén található telephelye

A Vállalkozó jogosult a teljesítési határidőt megelőzően teljesíteni, de erről a Megrendelőt köteles 5 naptári nappal korábban tájékoztatni.

Valamennyi határidő kötbérterhes határidő.

1. **A vállalkozói díj**

A Vállalkozó a Szerződésben meghatározott munkák maradéktalan, szerződésszerű elvégzéséért az alábbiakban meghatározott összegű vállalkozói díjra jogosult, amely vállalkozói díj egyösszegű átalányár:

….,-Ft + áfa, azaz …. forint plusz általános forgalmi adó

A Megrendelő előleget nem fizet.

1. **Teljesítési biztosíték**

A Vállalkozó teljesítési biztosíték nyújtására nem köteles.

1. **Jótállás**

A Vállalkozó az általa elvégzett munkára a sikeres műszaki átadás-átvételi eljárás lezárását követő első munkanaptól számított …. naptári hónap azonos naptári napját követő első munkanapig jótállást vállal.

1. **Nem szerződésszerű teljesítés, kötbérek**

A Felek megállapodnak, hogy amennyiben a Vállalkozó a Szerződésben meghatározott kötelezettségeit olyan okból, amelyért felelős, késedelmesen, hibásan vagy nem teljesíti, vagy a Szerződés meghiúsul vagy ellehetetlenül olyan okból, amelyért a Vállalkozó felelős, illetve ha a Megrendelő a Vállalkozó más súlyos szerződésszegése miatt felmondási vagy elállási jogát gyakorolja, úgy a Megrendelő kötbérekre jogosult.

A Felek megállapodnak, hogy amennyiben a Vállalkozó a Szerződésben meghatározott kötelezettségeit olyan okból, amelyért felelős

(a) késedelmesen teljesíti, úgy a Megrendelő minden késedelemmel érintett napra a Szerződésben meghatározott teljes nettó vállalkozói díj 2 (kettő) %-ával, legfeljebb azonban a nettó vállalkozói díj 30 (harminc) %-ával megegyező összegű késedelmi kötbérre

(b) hibásan teljesíti, úgy a Megrendelő a hiba kiküszöböléséig terjedő időre a késedelmi kötbérrel megegyező mértékű hibás teljesítési kötbérre

(c) nem teljesíti, vagy a Szerződés teljesítése meghiúsul vagy ellehetetlenül olyan okból, amelyért a Vállalkozó felelős, illetve ha a Megrendelő a Vállalkozó más súlyos szerződésszegése miatt felmondási vagy elállási jogát gyakorolja, úgy a Megrendelő a Szerződésben meghatározott teljes nettó vállalkozói díj 30 (harminc) %-ával megegyező összegű meghiúsulási kötbérre

1. **Szerződésmódosítás**

A Felek megállapodnak abban, hogy a Szerződés módosítása kizárólag a Felek közös megegyezésével, írásban érvényes.

Nem minősül szerződésmódosításnak a Felek cégjegyzékben nyilvántartott adataiban, így különösen a székhelyében, képviselőiben, számlavezető bankjában, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **Szerződés időtartama, hatálya**

A Felek megállapodnak abban, hogy a Szerződést határozott időre, a szerződéses kötelezettségek mindkét Fél általi teljesítésének napjáig kötik, és a Felek cégszerű aláírásával lép hatályba. A Szerződés mindkét Fél szerződésszerű teljesítésével megszűnik.

A Felek megállapodnak továbbá, hogy a Megrendelő jogosult a Szerződés teljesítéséig a Szerződést felmondani, köteles azonban a felmondásig elvégzett kivitelezési munka mértékéig a vállalkozói díj arányos részét a Vállalkozónak megfizetni azzal, hogy a Megrendelő egyéb díj, kártalanítás vagy más költség megtérítésére egyébként nem kötelezhető.

A Felek a másik Fél súlyos szerződésszegése esetén jogosultak a Szerződést egyoldalúan, írásban, azonnali hatállyal felmondással megszüntetni, vagy amennyiben még nem történt teljesítés, a Szerződéstől elállni.

A Vállalkozó súlyos szerződésszegésének minősül különösen, de nem kizárólagosan, ha:

* a teljesítést jogos ok nélkül megtagadja vagy megszakítja, vagy a teljesítés egyéb, a felelősségi körébe tartozó okból elmarad, illetve együttműködési kötelezettségét a Megrendelő írásbeli felszólítása ellenére sem teljesíti,
* a Megrendelő írásbeli felszólítása ellenére nem a Szerződés szerint minőségben, illetve tartalom szerint teljesít,
* olyan okból, amelyért felelős, a Szerződésben vállalt teljesítési rész-, vagy véghatáridő vonatkozásában több, mint 5 napos késedelembe kerül,
* a késedelemi vagy a hibás teljesítési kötbér a maximális mértéket eléri,
* a Megrendelő írásbeli felszólítása ellenére a munkaterületen nem jelenik meg a munkaterület átadása céljából,
* a Szerződés valamely rendelkezését súlyosan, vagy kisebb mértékben, de ismétlődően megszegi és a Megrendelő szerződésszerű teljesítésre való felszólításában foglalt póthatáridő eredménytelenül telik el, azzal, hogy ha a Megrendelőnek a további teljesítés nem áll érdekében, a Megrendelő az érdekmúlás bizonyítása nélkül eltekinthet a szerződésszerű teljesítésre való felszólítástól,
* felfüggeszti a kifizetéseit, ellene jogerősen felszámolási eljárást rendelnek el, legfőbb szerve a társaság végelszámolásának megkezdéséről, felszámolásának kezdeményezéséről határoz, vagy ha ellene csődeljárás indul és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére, vagy bírósági döntés szerint a csődeljárás során a hitelezőkkel nem jön létre egyezség.

A Megrendelő súlyos szerződésszegésének minősül, ha:

* az általa jóváhagyott számlát annak fizetési határidején túl, a Vállalkozó fizetési felszólítását követően újabb 30 (harminc) napos fizetési határidőn belül sem egyenlíti ki.

Azon, a Szerződés alapján fennálló jogok és kötelezettségek, amelyeknek természetüknél fogva továbbra is fenn kell maradniuk (különös tekintettel a titoktartási kötelezettségre vonatkozó rendelkezésekre), a Szerződés megszűnését követően is hatályban maradnak.

A Felek rögzítik, hogy a közöttük fennálló szerződéses jogviszony bármely okból történő megszűnése vagy megszüntetése a szerződésszegéshez fűződő egyéb szankciók vagy jogosultságok gyakorlását nem korlátozza, illetve nem zárja ki.

1. **Kapcsolattartás**

A Felek a Szerződéssel kapcsolatosan egymáshoz intézett értesítései, felszólításai stb., a Szerződés eltérő rendelkezése hiányában és ellenkező írásbeli közlésig akkor tekinthetők teljesítettnek, amennyiben azt a másik Félnek a Szerződés alábbi pontjában meghatározott értesítési címére az átvételt igazolva személyesen adták át, az átadás napján, telefaxon történt megküldés esetén a telefax által történő automatikus visszaigazoláson szereplő napon vagy ha tértivevényes ajánlott levélben küldték meg, a tértivevénnyel igazolt átvétel napján. A Felek az egymással való kapcsolattartásra az alábbi személyeket jelölik ki:

A Megrendelő részéről kapcsolattartó személy (Szerződés tárgya szerinti szakmai kérdésekben):

Név: Pallay János szervizcsoport vezető

Tel.: +36302019426

E-mail: pallay.jan@ftszv.hu

A Megrendelő részéről kapcsolattartó személy (Szerződéssel kapcsolatban):

Név: Albitz Rita

Tel.: +36302796313

E-mail: albitz.rita@ftszv.hu

A Vállalkozó részéről kapcsolattartó személy (Szerződéssel kapcsolatban):

Név: ….

Tel: ….

E-mail: …

A Vállalkozó részéről kapcsolattartó személy (Szerződés tárgya szerinti szakmai kérdésekben):

Név: ……………………..

Tel: ……………………..

E-mail: ……………………..

A Szerződést érintő kérdésekben, a szerződéses jognyilatkozatok tétele során a kapcsolattartás módja kizárólag cégszerűen aláírt levél.

Amennyiben valamely Fél a neki szabályszerűen megcímzett tértivevényes ajánlott levél átvételét megtagadja vagy az „nem kereste” jelzéssel érkezik vissza a feladóhoz, és/vagy a címzett a személyes átvételt megtagadja, a küldemény postai úton történt megküldése esetén a feladástól számított 5. (ötödik) napon, egyéb esetben az átvétel megtagadásának napján kézbesítettnek tekintendő.

A Felek a postai úton megküldött küldeményeket egyidejűleg másolatban a másik Fél fentiekben meghatározott e-mail címére is kötelesek megküldeni.

1. **Záró rendelkezések**

A Felek kijelentik, hogy rendelkeznek a Szerződés aláírásához szükséges jog- és cselekvőképességgel, továbbá nem állnak csőd-, felszámolási-, végelszámolási eljárás alatt. Mindkét Fél kötelezettséget vállal arra, hogy amennyiben ezen feltételekben változás áll be, azt 3 (három) munkanapon belül a másik Fél tudomására hozza.

1. **Egyéb feltételek, eltérések**

A Felek a fentieken túlmenően az alábbiakban állapodnak meg:

A műszaki átadás-átvételhez szükséges jegyzőkönyvek, dokumentációk, dokumentumok és azok példányszáma: 1 papír alapú példány és 1 db elektronikus példány (CD/DVD)

* Jótállási és telepítési nyilatkozat
* valamennyi beépített szerkezetről:

műszaki adatlap és karbantartási útmutató

A Vállalkozó által a teljesítésbe bevont Felelős Műszaki Vezetői névjegyzékben (MV-VZ, MV-VZ-R) szereplő felelős műszaki vezető:

Neve: …..

A Felek kijelentik, hogy a jelen okiratot elolvasták, megértették, és mint akaratukkal mindenben megegyezőt, az aláírásra jogosultak – aláírási joguk igazolása után – helybenhagyólag aláírták.

Budapest, 2021„…”

|  |  |
| --- | --- |
| ……………………………… | ……………………………… |
| **Fővárosi Településtisztasági és Környezetvédelmi Kft**  **Antalné Lengyel Tímea**  **ügyvezető igazgató** | **…..** |
|  |  |
| Megrendelő | Vállalkozó |